open-index/open-wikipedia-markdown huggingface dataset:
The Roof (Back in Time)

**(The Roof (Back in Time** (בעברית: **הגג (לחזור בזמן)**) הוא סינגל של הזמרת מריה קארי בשיתוף הרכב ההיפ-הופ מוב דיפ מתוך אלבומה Butterfly. השיר יצא כסינגל השלישי מהאלבום באירופה ב-20 במרץ 1998, על ידי חברת התקליטים קולומביה רקורדס.

השיר הגיע למקום ה-15 במצעד שירי ה-R&B. השיר זכה לביקורות מעורבות.

## רקע וכתיבה
בדומה לסינגלים אחרים באלבום השיר קיבל שחרור מוגבל בעולם בשל הסכסוך של קארי עם חברת התקליטים שלה באותה תקופה. השיר נכתב על קארי עצמה, צמד המפיקים טארק מסטר וקורי רוני והופק על ידי קארי עצמה וטראק מסטר.

לירית השיר מספר סיפור של זוג אוהבים אשר נפגשו בפעם הראשונה על גג של בניין ועל הזיכרונות מאותו מפגש. מוזיקלית השיר ממשיך את קו ההיפ-הופ בו דבקה קארי באלבום ומשלב בתוכו גם R&B. השיר מבוסס על סמפול מתוך השיר Shook Ones part II של מוב דיפ ולכן יש להם קרדיט בביצוע השיר.

## וידאו קליפ
בקליפ לשיר נראית קארי בדומה למילים של השיר מעלה זיכרונות ממפגש רומנטי על גג בניין בינה לבין בין זוגה. קארי קידמה את השיר במספר תוכניות טלוויזיה ביפן ובנוסף בצעה אותו גם בסיבוב ההופעות לקידום האלבום.

בשל השחרור המוגבל של השיר בעולם השיר לא זכה להצלחה רבה ונכנס למצעדים של הולנד ובריטניה בלבד במקומות נמוכים. בשנת 2008 קארי שחררה את אלבום אוסף הבלדות שלה The Ballads ובו השיר נכלל. למרות היותו סינגל שכשל במצעדים ולא הושמע רבות ברדיו השיר זכה לאהבת הקהל ואהוב המעריצים של קארי ונחשב עד היום לאחד השירים האהובים שלה על ידי המעריצים וקארי עצמה, בראיון שעשתה ב-2018 אף אמרה "משמח אותי לדעת שלמרות שהשיר לא מוכר כמו אחרים הוא אהוב כל כך" ואף ציינה שהוא השיר האהוב עליה מהאלבום, הידוע גם כאלבום האהוב עליה ביותר.

## מיקומי שיא

## קישורים חיצוניים

## הערות שוליים

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:שירים שנכתבו על ידי קורי רוני
קטגוריה:וידאו קליפים שבוימו על ידי דיאן מרטל
קטגוריה:וידאו קליפים שבוימו על ידי מריה קארי
קטגוריה:בלדות משנות ה-1990
קטגוריה:בלדות R&B עכשוויות
קטגוריה:סינגלים בהוצאת קולומביה רקורדס
יורדניס ארנסיביה

**יורדניס ארנסיביה** (בספרדית: **Yordanis Arencibia**; נולד ב-24 בינואר 1980) הוא ג'ודוקא עבר קובני אשר התחרה בקטגוריית המשקל עד 66 ק"ג.

ארנסיביה התחרה שלוש פעמים במשחקים האולימפיים בשנים 2000, 2004 ו-2008. באתונה 2004 ובבייג'ינג 2008 הוא זכה במדליית הארד בקטגוריית המשקל עד 66 ק"ג.

ארנסיביה מחזיק בארבע מדליות מאליפויות העולם, מדליית כסף (2007) ושלוש מדליות ארד (1999, 2001 ו-2003). במשחקים הפאן-אמריקאיים הוא זכה במדליית זהב (2003) ושתי מדליות ארד (1999 ו-2007) ובאליפויות הפאן אמריקאיות הוא מחזיק בארבע מדליות זהב (2002, 2006, 2007 ו-2008), שלוש מדליות כסף (1998, 2001 ו-2004) ומדליית ארד (2009).

במהלך הקריירה זכה ארנסיביה בעשרות מדליות בטורנירים מהסבב העולמי וביניהן מדליות מטורניר פריז היוקרתי.

## קישורים חיצוניים

## הערות שוליים

קטגוריה:ג'ודוקא קובנים
קטגוריה:ג'ודוקא באולימפיאדת אתונה (2004)
קטגוריה:ג'ודוקא באולימפיאדת בייג'ינג (2008)
קטגוריה:קובנים שנולדו ב-1980
קטגוריה:ג'ודוקא באולימפיאדת סידני (2000)
המרחצאות הרומיים בווארנה

שמאל|ממוזער|280px|חורבות המרחצאות הרומיות בווארנה בבולגריה
**המרחצאות הרומיים** (בבולגרית: **Римски терми**) הם מכלול של מרחצאות מהתקופה הרומית בעיר הנמל וארנה שעל הים השחור בצפון-מזרח בולגריה. המרחצאות הרומיים שוכנים בחלק הדרום-מזרחי של העיר המודרנית, שתחת האימפריה הרומית הייתה ידועה כ"אודסוס" (Odessus). המרחצאות נבנו בשלהי המאה השנייה לספירה ומדורגות כבית המרחץ הרומי השמור הרביעי בגודלו באירופה, והגדול ביותר בחבל הבלקן.

## היסטוריה
וארנה העתיקה, שהייתה בעברה תחילה התיישבות תראקית ואז מושבה יוונית, הפכה לחלק מהאימפריה הרומית בשנת 15 לספירה ושויכה לפרובינקיה הרומית מואסיה כשניתנה לה אוטונומיה מוגבלת. המרחצאות הרומיים של וארנה נבנו לקראת סוף המאה השנייה לספירה, והיו בשימוש במשך כמאה שנים, עד שלהי המאה השלישית. מטבעות של הקיסר ספטימוס סוורוס (שלט בשנים 193–211) נתגלו בחורבות המרחצאות. שנים רבות לאחר מכן במאה ה-14, שימשו החורבות של המרחצאות כאתר לסדנאות של אומנים.

המרחצאות זוהו לראשונה באופן מדעי כאובייקט קדום ב-1906 על ידי החוקר האוסטרו-הונגרי א. קלינקה. האתר נחקר מאוחר יותר על ידי צמד האחים הארכאולוגים הצ'כים-בולגרים קארל והרמן שקורפיל . חלקים נוספים של החורבות נחשפו בין השנים 1959 ו-1971 בידי צוות אותו הוביל מילקו מירצ'ב (Милко Мирчев). באוגוסט 2013 הורתה עיריית וארנה על מיזם שימור של המרחצאות הרומיים בעלות של 125,000 לב.

בחודשי הקיץ נערכים מופעים בשטח המרחצאות.

## תוכנית המרחצאות
שרידי המרחצאות הרומיים שוכנים בחלק הדרום-מזרחי של וארנה המודרנית, בצומת הרחובות סן סטפנו והן קרום, בקרבת המעיינות החמים המינרליים הנמצאים בשימוש וארנה המודרנית. הם משתרעים על שטח בן 7 דונם, כשהתקרות המקומרות מגיעות לגובה שבין 20 ל-22 מטרים. על פי גודל שטח המרחצאות הרומיים של וארנה, הם הרביעים בגודלם בין המרחצאות שהשתמרו באירופה, אחרי מרחצאות קרקלה ומרחצאות דיוקלטיאנוס בבירת רומא הקיסרית והמרחצאות של טריר. המרחצאות הן הגדולות ביותר בחבל הבלקן והבניין הקדום הגדול ביותר ששרד בבולגריה של ימינו.

במרחצאות הרומיים של וארנה היה מכלול של מתקנים הכולל אפודייטריום (Apodyterium, "חדר הלבשה"), פריג'ידריום (Frigidarium, "בריכה קרה"), טפידריום (Tepidarium, "בריכה פושרת") וקלדריום (Caldarium, "בריכה חמה"), כמו גם פאלאסטרה (Palaestra, מרחב לפונקציות חברתיות ואתלטיות). המרחצאות חוממו באמצעות היפוקאוסט (Hypocaust), חימום תת-רצפתי המבוסס על מערכת צינורות.

## קישורים חיצוניים

*

## הערות שוליים

קטגוריה:וארנה: מבנים
קטגוריה:בולגריה: אתרים ארכאולוגיים
וארנה
טירת פרני

[250px|ממוזער|שמאל|איור של המבנה משנת [1889]]
**טירת פרני** (באנגלית: **Fernie Castle**) היא טירה מהמאה ה-16 בצפון-מזרח מחוז פיף סקוטלנד.

המבנה ממוקם מזרחית לכפר לת'האם.

## מבנה הטירה

הטירה ממוקמת בגן ששטחו 70 דונמים.

בעת שנבנתה הטירה בשנת 1530 לערך, צורת הטירה הייתה כצורת האות L.

בסוף המאה ה-16 נוסף אגף והטירה קיבלה צורת T. בתקופה זו הוגבה המבנה המרכזי לגובה של ארבע קומות.

בראשית המאה ה-18 נוסף אגף בן שלוש קומות, ובשנת 1815 נוסף אגף מערבי לו קומה אחת (לימים נוספה קומה נוספת לאגף זה).

בין השנים 1849–1844 נבנה מגדל עגול באחת מפינות המבנה.

## היסטוריה

התיעוד הראשון של מבנה באתר זה הוא משנת 1353 עת שימש המבנה כמשכנו של דאנקן ה-13, רוזן פיף.

משפחתו התגוררה במבנה עד ראשית המאה ה-15: וולטר פרני שהתגורר במבנה נפטר בשנת 1496; המבנה עבר לבעלות אנדרו פרני בשנת 1527 וזה הוריש אותו לבנו בשנת 1551.

בשנת 1582 נמכרה הטירה לוויליאם פרני, וצאצאיו העבירו את הטירה למשפחת בלפור (בדרך נישואין): מרגרט בתו של סר מייקל בלפור התחתנה עם רוברט ארנוט, שהיה הבעלים של הטירה, ולאחר מותו של ארנוט, הטירה עברה לאחיה הגדול של רעייתו - הלורד בלפור השלישי.

מאחר שהלורד בלפור השלישי השתתף במרד היעקוביטי, ששאפו להחליף את המלך ג'ורג' הראשון בג'יימס פרנסיס אדוארד סטיוארט, בדצמבר 1715, הטירה עברה לבעלות הכתר.

בשל קשריו של בנו של הלורד בלפור השלישי - ארתור בלפור, לורד בלפור הרביעי עם ג'ורג' הראשון, ג'ורג' השיב את הטירה למשפחת בלפור בשנת 1720. הטירה נשארה בידי משפחת בלפור עד שנמכרה בשנת 1960 והוסבה למלון.

כיום המבנה משמש כמלון.

יש הטוענים כי הטירה רדופת רוחות רפאים.

## קישורים חיצוניים

* 
* טירת פרני - ההיסטוריה של המבנה באתר "איגוד הטירות של סקוטלנד"
* טירת פרני באתר "הטירות של בריטניה ואירלנד"
* 

; רוחות רפאים במבנה
** טירת פרני באתר spookyisles
** טירת פרני באתר "סקוטלנד המכושפת"

## הערות שוליים

פרני
פרני
רכס ורמיליון (אלברטה)

**רכס וֶרְמִילִיוֹן** (באנגלית: **Vermilion Range**; מילולית: רכס השָשַר) הוא רכס הרים בהרי הרוקי הקנדיים, בשטח הפארק הלאומי באנף, בפרובינציית אלברטה שבקנדה.

## גאוגרפיה
שטחו של הרכס 352 קמ"ר.

אורכו של הרכס כ-56 קילומטרים מצפון לדרום, ורוחבו 35 קילומטרים ממזרח למערב.

שיאו של הרכס בהר קסקייד שגובהו 2,998 מטרים מעל פני הים (ההר מתנשא מעל העיר באנף, שמדרום לרכס).

גובהו הממוצע של הרכס 2,182 מטרים מעל פני הים.

הרכס ממוקם ממזרח לרכס סואובק, וממערב לרכסים בייר ופאליסר.
### הרים עיקריים
רכס זה כולל את האתרים הבאים:

### רכס ורמיליון "האחר"
ישנו בסמוך, רכס נוסף בשם זה - רכס ורמיליון בפרובינציית קולומביה הבריטית; שני הרכסים בעלי שם זה נמצאים בהרי הרוקי הקנדיים.

## היסטוריה
### מקור השם
שמו של ההר ניתן לו בשנת 1858 על ידי המגלה ג'יימס הקטור; צבעו של הרכס היה צהוב, אולם האומות הראשונות שגרו בסמוך להר השתמשו בתחמוצת הברזל שבהר (שצבעה שני).

## קישורים חיצוניים

* רכס ורמיליון באתר השמות של ממשלת קנדה
* רכס ורמיליון באתר "אנציקלופדיית ההרים הקנדית"
* מפה טופוגרפית של אזור הרכס
* רכס ורמיליון ומפלי בואו בתמונה משנת 1910
* רכס ורמיליון באתר peakbagger
* רכס ורמיליון באתר peakfinder
* תחזית מזג אוויר עדכנית ארוכת טווח עבור רכס ורמיליון
** סטטיסטיקות מזג אוויר עבור רכס ורמיליון

## הערות שוליים

ורמיליון
ורמיליון
ורמיליון
כלבם של בני בסקרוויל (מיני-סדרה)

**כלבם של בני בסקרוויל** (באנגלית: **The Hound of the Baskervilles**) היא מיני-סדרה בריטית של ה-BBC, בהפקת בארי לטס, בבימויו של פיטר דאגוויד ובכיכובום של טום בייקר בתפקיד שרלוק הולמס וטרנס ריגבי בתפקיד דוקטור ווטסון. המיני-סדרה מבוססת על הרומן "כלבם של בני בסקרוויל" מאת ארתור קונאן דויל. קרל דייוויס הלחין את המוזיקה וניצח על הביצוע.

## הפקה
הפקה זו של "כלבם של בני בסקרוויל" מאת דויל היא העיבוד השני לסדרת טלוויזיה של ה-BBC. הקודם היה מיני-סדרה בשני חלקים משנת 1968 בכיכובו של פיטר קושינג. הגרסה מ-1982 היא חלק מסדרת דרמות תקופתיות בשם "Sunday Classics" של עיבודים ספרותיים שהפיקו ה-BBC.

בסדרה התאחדו השחקן טום בייקר והמפיק בארי לטס שעבדו קודם לכן יחד בסדרה "דוקטור הו". המיני-סדרה שודרה ב-4 חלקים ב-1982. ב-1977 כאשר בייקר גילם את הדוקטור הרביעי הוא הופיע במיני-סדרה בשם "The Talons of Weng-Chiang" שבה הדוקטור היה לבוש בבגדיו של שרלוק הולמס כולל הכובע האופייני שלו.

טרנס ריגבי שגילם בגרסה זו את דמותו של ד"ר ווטסון, שיחק ב-1983 בתפקיד המפקח לייטון בסרט הטלוויזיה "חותם הארבעה" בכיכובו של איאן ריצ'רדסון בדמות שרלוק הולמס.

המיני-סדרה צולמה באולפני ה-BBC בברמינגהאם וצילומי החוץ נערכו בדארטמור.

## צוות השחקנים
* טום בייקר – שרלוק הולמס
* טרנס ריגבי – ד"ר ג'ון ה. ווטסון
* ניקולס וודסון – סר הנרי בסקרוויל
* כריסטופר רייבנסקרופט – סטפלטון
* קיי אדסהד – בריל סטפלטון
* ויל נייטלי – ד"ר מורטימר
* קרוליין ג'ון – לורה ליונס
* יוברט ריס – המפקח לסטרייד

## קבלה
תגובות הצופים היו חלוקות, ולא השתפרו בחלוף זמן. בייקר עצמו העריך את הופעתו ככישלון. הדיילי טלגרף תיאר את העיבוד כ"הסתכלות מסורתית על ההרפתקה הידועה ביותר של הולמס", ועל בייקר נכתב ש"אולי עדיף שהוא היה נשאר בטארדיס". עיתון האינדפנדנט כתב ביקורת אוהדת יותר ותיאר את בייקר כ"הולמס גדול מהחיים".

## DVD
המיני-סדרה יצאה לאור באוסטרליה ב-20 באוגוסט 2014 על ידי Madman Entertainment. התוספות ב-DVD כוללות הערות מאת טום בייקר.

## קישורים חיצוניים

## הערות שוליים

קטגוריה:שרלוק הולמס
קטגוריה:סרטי טלוויזיה בריטיים
קטגוריה:סרטי מסתורין בריטיים
קטגוריה:סרטי 1982
יוהאנה רכינגר

**יוהאנה מריה רכינגר** (בגרמנית: **Johanna Maria Rachinger**; נולדה ב-9 בינואר 1960) היא מנכ"לית הספרייה הלאומית של אוסטריה.

## ביוגרפיה
רכינגר נולדה במחוז רוהרבאך באוסטריה. לאחר סיום הבית ספר תיכון היא למדה דרמה וגרמנית באוניברסיטת וינה. 

בשנת 1986 היא סיימה את הדוקטורט שלה שעסק בתיאטרון במאה ה-19. לאחר סיום לימודיה היא עבדה כעורכת בהוצאה לאור "Frauenverlag" בווינה.

מ-1988 ועד 1992 ניהלה מרכז לייעוץ לספריות בזלצבורג.

בשנת 2001 התמנתה למנהלת הספרייה הלאומית של אוסטריה, כמנהלת הספרייה הובילה בין היתר פרויקט של סריקת ספרים.

בשנת 2003 קיבלה את פרס האישה של וינה.

מ-2004 ועד 2009 הייתה חברה במועצת המדע של וינה.

ב-2010 זכתה בפרס בטקס אנשי השנה של אוסטריה, שאורגן על ידי רשת השידור הממלכתית האוסטרית בקטגוריה של ניהול תרבותי.

## קישורים חיצוניים

*

קטגוריה:מנהלי הספרייה הלאומית של אוסטריה
קטגוריה:ספרניות ומידעניות
קטגוריה:מנהלות
קטגוריה:בוגרות אוניברסיטת וינה
קטגוריה:בעלי תואר דוקטור מאוניברסיטת וינה
קטגוריה:ילידות 1960
קטגוריה:אוסטרים שנולדו ב-1960
טייסון (כדורגלן)

**טייסון ברסיאס פרדה** (בפורטוגזית: **Taison Barcellos Freda**; נולד ב-13 בינואר 1988) המוכר בשמו הפרטי **טייסון**, הוא כדורגלן ברזילאי המשחק בעמדת הקשר בפאוק סלוניקי.

## קריירת מועדונים
טייסון התחיל את הקריירה שלו במחלקת הנוער של אינטרנסיונל. בעונת , הצטרף לקבוצה הבוגרת, והיה אחד משחקני המפתח בזכייה של הקבוצה באליפות מחוז גאוצ'ו, עם 15 שערים. בעונה לאחר מכן, זכה טייסון עם אינטרנסיונל בגביע הליברטדורס.

ב-26 באוגוסט 2010 חתם במטאליסט חרקוב מליגת העל האוקראינית תמורת כ-6 מיליון אירו.

ב-1 בינואר 2013 חתם בשחטאר דונצק תמורת כ-12.4 מיליון פאונד. ב-19 במאי 2013 הבקיע טייסון את שער הבכורה שלו בשחטאר בתיקו 3-3 נגד מטאלורג ז'פוריז'יה. טייסון הבקיע בניצחון 0–3 בגמר הגביע האוקראיני נגד צ'רנומורץ אודסה.

ב-16 באפריל 2021 הודיעה אינטרנסיונל כי טייסון יחזור למועדון לאחר 11 שנים, וחתם על חוזה עד 2023.

ב-14 בינואר 2023 חתם טייסון בפאוק סלוניקי לעונה וחצי.

## קריירה בינלאומית
בספטמבר  הצהיר טייסון בראיון כי אם יקבל זימון לנבחרת אוקראינה, הוא יענה בחיוב.

באוגוסט  זומן לראשונה לסגל נבחרת ברזיל. ב-6 בספטמבר 2016 ערך את הופעת הבכורה שלו בנבחרת בניצחון 1–2 נגד . ב-13 ביוני 2017 הבקיע את שער הבכורה שלו בניצחון 0–4 נגד . טייסון השתתף עם הנבחרת במונדיאל 2018.

## תארים
; אינטרנסיונל
*אליפות מחוז גאוצ'ו: 
*גביע הליברטדורס: 2010

; שחטאר דונצק
* כדורגלן השנה באוקראינה: 2019.
*ליגת העל האוקראינית (6): , , , , , , 
*הגביע האוקראיני (5): , , , , 

## קישורים חיצוניים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני אינטרנסיונל
קטגוריה:כדורגלני מטאליסט חרקיב
קטגוריה:כדורגלני שחטאר דונצק
קטגוריה:כדורגלני פאוק סלוניקי
קטגוריה:כדורגלני נבחרת ברזיל
קטגוריה:כדורגלני מונדיאל 2018
קטגוריה:ספורטאים ברזילאים באוקראינה
קטגוריה:ספורטאים ברזילאים ביוון
קטגוריה:ברזילאים שנולדו ב-1988
טבק (חומר גלם)

[ממוזער|ייבוש טבק בתנור במיטלפורד, [ויקטוריה (אוסטרליה)|ויקטוריה, אוסטרליה מ-2018. תנור זה נבנה בשנת 1957, והועבר לפארק רוטרי בשנת 2000. תנורים מסוג זה נבנו משנות השלושים המוקדמות ועד שנות השישים המאוחרות.]]
[ממוזער|עלי טבק [בסמ"ה מיובשים תחת השמש בכפר קסנתי, יוון]]
**טבק** הוא מוצר המיוצר מעלי צמח הטבק (ממינים שונים), לאחר שעברו תהליך עיבוד, הכולל ייבוש ושימור. הצמח הוא חלק מהסוג "ניקוטיאנה"  וממשפחת הסולניים. בעוד שיותר מ-70 מינים שונים של ניקוטיאנה ידועים, המין הנפוץ והמוכר ביותר הוא ניקוטיאנה טבקום. המין העוצמתי יותר ניקוטיאנה רוסטיקה  נמצא גם הוא בשימוש ברחבי העולם.

הטבק מכיל ניקוטין, שהוא אלקלואיד ממכר אשר ממריץ את מערכת העצבים, והרמלה אלקלואידים .

עלי הטבק המיובשים משמשים בעיקר לעישון סיגריות, סיגרים, וכטבק למקטרת ולנרגילה. הטבק נצרך גם בדרכים נוספות ובהן טבק הרחה, טבק לעיסה , טבילת טבק , וסנוס.

ההשפעות הבריאותיות של עישון טבק הן רבות. השימוש בטבק הוא גורם סיכון למחלות רבות, במיוחד אלה המשפיעות על הלב, הכבד והריאות, ועלול לגרום לסוגים שונים של מחלת הסרטן, ובעיקר לסרטן הריאה.

ב-2008 הכריז ארגון הבריאות העולמי על טבק כגורם תמותה מספר אחד שניתן למניעה בעולם.

במדינות שונות נחקקו חוקים שנועדו להקשות על צריכת מוצרי טבק. כך, בישראל, בדצמבר 2018 אישרה הכנסת חוק להגבלת פרסום מוצרי טבק ושיווקם.

## ראו גם
* טבק (שיח)

## קישורים חיצוניים

* 
* 

## הערות שוליים

קטגוריה:אגוניסטים ניקוטינים
קטגוריה:טבק
קטגוריה:דפים עם תרגומים שלא נסקרו
קטגוריה:עלים
Breakdown

**Breakdown** (בעברית: **התמוטטות**) הוא סינגל של הזמרת מריה קארי ולהקת Bone Thugs-n-Harmony מתוך אלבומה השישי, Butterfly. הוא יצא לאור ב-22 במרץ 1998, על ידי קולומביה רקורדס כסינגל הרביעי מהאלבום.

השיר הגיע למקום הרביעי במצעד השירים שבניו זילנד.

## רקע וכתיבה
השיר נכתב על ידי קארי עצמה, אנתוני הנדרסון, צ'ארלס סקרוגס וסטיב ג'יי והופק על ידי קארי עצמה, ג'יי ושון קומבס. בדומה לסינגלים אחרים מהאלבום, יצא השיר באופן מוגבל בעולם בשל הסכסוך של קארי באותה תקופה עם סוני מיוזיק, חברת התקליטים הראשית של קארי.

מבחינה לירית, מתאר השיר את תחושת הכאב והדיכאון שחווה אדם אשר נעזב על ידי האדם שהוא אוהב. השיר זכה לביקורות חיוביות על ידי מבקרי המוזיקה.

## וידאו קליפ
בווידאו קליפ של השיר נראית קארי שהיא מחליפה מגוון של תלבושות ואיפור מסצנה לסצנה. בשתי הסצנות העיקריות שבקליפ נראית קארי לבושה בבגדים בסגנון פלמנקו תוך ריקוד על כיסא עם שתי רקדניות אחרות. בסצנה האחרת רואים את קארי ואת Bone Thugs-n-Harmony משחקים בקזינו.

נכון לדצמבר 2018, מונה הצפיות של הקליפ עומד על כ-19 מיליון צפיות.

## הופעה והצלחה
את השיר ביצעה קארי בתאריכים נבחרים בסיבוב ההופעות לקידום האלבום, ובנוסף בסיבוב ההופעות "Adventures of Mimi Tour" ב-2006. בעקבות השחרור המוגבל של השיר בעולם הוא כשל מלהיכנס למצעדים של מדינות העולם מלבד אוסטרליה וניו זילנד שם הגיע למקומות 38 ו-4 בהתאמה.

בארצות הברית השיר יצא לרדיו בלבד מה שלא אפשר את כניסתו למצעד הרשמי של המדינה אך נכנס למצעד הרדיו במקום ה-53, ולמקום ה-4 במצעד שירי ה-R&B וההיפ-הופ, שם גם נכנס למקום ה-28 במצעד סיכום השנה שלהם.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:וידאו קליפים שבוימו על ידי מריה קארי
קטגוריה:שירים על כאב לב
קטגוריה:בלדות משנות ה-1990
קטגוריה:בלדות R&B עכשוויות
קטגוריה:סינגלים בהוצאת קולומביה רקורדס
האמת על דינוזאורים רצחניים

**האמת על דינוזאורים רצחניים** (באנגלית: **The Truth About Killer Dinosaurs**; בארצות הברית התוכנית נקראת: **Dinosaur Face-Off**) היא תוכנית טלוויזיה מדע פופולרי פלאונטולוגית מבית ה-BBC אשר ששודרה בערוץ BBC 1 וערוץ דיסקברי ב-2005, בקריינותו של המדען, השחקן והקומיקאי הבריטי ביל אודי. זוהי סדרה קצרה מאוד והיא כוללת רק 2 פרקים באורך שעה.
התוכנית עוסקת במיני דינוזאורים טורפים וצורות ההתגוננות של דינוזאורים ששימשו כטרף, תוך שימשו בדיקת כוחותם באמצעים ביומכניים.

## פרקים
# הפרק הראשון מתאר את הקרב המפורסם בין הטירנוזאורוס רקס לטריצרטופס. בשביל להעריך את הקרב ביניהם אודי בודק עצמות של טריצרטופסים שננשכו, מבצע בדיקת עוצמת נשיכה לאליגטורים בפלורידה ומשתמש בדגמים מתכתיים של לסתות הטירנוזאורוס כדי לבדוק כמה חזקים הם היו וכן של גולגולת הטריצרטופס כדי לבדוק אם הוא יכל להסתער כמו קרנף או תאו קדימה. טירנוזאורוס יכול היה להרוג טריצרטופס לא ערני או חלש אם הוא תקף אותו מהצד אך טריצרטופס עירני היה יכול לנגוח בו למוות בקרניו.
# הפרק השני מתאר את הקרבות במדבר גובי הקדום בין ולוצירפטור לבין פרוטוצרטופס ולמין אנקילוזאור (ככל הנראה טרכיאה או תאלרורוס). הוולוצירפטור היה דינוזאור קטן מכוסה בנוצות, בניגוד לאיך שהופיע בסרטים כמו פארק היורה עם קשקשים, ובעל טופר קטלני שנע במהירות. זוג ולוצירפטורים היו יכולים להרוג בקלות פרוטוצרטופס. ממאובן אחד נראה ולוצירפטור בציד פרוטוצרטופס, אך לבדו הפרוטוצרטופס יכל לפצוע אותו קשה עם מקורו הקרני. האנקילוזאור לעומתו היה חזק ומשוריין מדי וגם היה בעל זנב חובטני, איתו הוא שבר רגל של טרבוזאורוס גדול שהתקרב אליו. עם זאת הקטנים היו פגיעים יותר וקבוצת ולוצירפטורים יכלו להרוג אותם ביחד.

## ראו גם
*מועדון הקרב הג'ורסי
*כשהדינוזאורים שוטטו באמריקה

## קישורים חיצוניים

קטגוריה:סדרות טלוויזיה בריטיות שעלו לשידור בשנות ה-2000
קטגוריה:תוכניות תעודה של ה-BBC
קטגוריה:סדרות טלוויזיה על דינוזאורים
קטגוריה:ערוץ דיסקברי
רובן האוקס

**רובן האוקס** (בהולנדית: **Ruben Houkes**; נולד ב-8 ביוני 1979) הוא ג'ודוקא עבר הולנדי אשר התחרה בקטגוריית המשקל עד 60 ק"ג.

האוקס התחרה במשחקים האולימפיים בבייג'ינג 2008 וזכה במדליית הארד בקטגוריית המשקל עד 60 ק"ג.

האוקס מחזיק במדליה אחת מאליפויות העולם, מדליית זהב (2007). באליפויות אירופה הוא זכה בשלוש מדליות, מדליית כסף (2008) ושתי מדליות ארד (2005 ו-2006).

במהלך הקריירה זכה האוקס במדליות רבות בטורנירים מהסבב העולמי וביניהן מדליות מטורניר פריז היוקרתי.

## הישגים בטורנירים בסבב העולמי

## קישורים חיצוניים

## הערות שוליים

קטגוריה:ג'ודוקא הולנדים
קטגוריה:אלופי עולם בג'ודו
קטגוריה:ג'ודוקא באולימפיאדת בייג'ינג (2008)
קטגוריה:הולנדים שנולדו ב-1979
מרדכי זר-כבוד

**מרדכי זר-כבוד** (27 ביוני 1901 – 18 באוקטובר 1977) היה מחנך וחוקר מקרא ישראלי, פרופסור חבר במחלקה לתנ"ך באוניברסיטת בר-אילן.

## ביוגרפיה
נולד ב-1901 לאברהם צבי עהרנקראנץ (או "אהרנקראנץ") בעיירה פרוביז'נה שבגליציה. קיבל חינוך מסורתי במקום, רבו העיקרי היה רב העיר אברהם יעקב הורוביץ. בשנת 1921 קיבל תעודת הוראה בעברית בלבוב. מאז היה פעיל בתנועות נוער ציוניות. למד בבית-המדרש למורים עברים בווינה מבין מוריו היו אביגדור אפטוביצר וצבי פרץ חיות. בשנים 1930–1935 למד בברלין מבין מוריו היו חנוך אלבק, נפתלי הרץ טור-סיני ויצחק משה אלבוגן. למד בעיקר שפות שמיות ותולדות המזרח הקדום. קיבל דוקטורט על עבודתו "לתולדות חכירת קרקעות בבבל החדשה על פי מקורות של כתבי יתדות בתקופת נבוכדרצר – נבונאיד".

במקביל ניהל בתי ספר עבריים בגרמניה ובצ'כוסלובקיה. תחת השלטון הנאצי ניהל בית ספר יהודי במינכן בשנים 1935–1937. בשנת תרצ"ז/1937 עלה לארץ ישראל ושימש כמורה בחיפה בבית המדרש למורים של ארתור בירם, בבית הספר הריאלי ובתיכון חוגים. לימד באוניברסיטת בר-אילן, שם קיבל ב-1969 דרגת פרופסור-חבר.

היה ממייסדי החברה לחקר המקרא בישראל. מעורכי מהדורת התנ"ך של י.ל. גורדון ומעורכי האנציקלופדיה מקראית. מהפרשנים של התנ"ך בסדרת דעת מקרא. לסדרה דעת מקרא כתב את הפירוש לספרים חגי, זכריה, מלאכי, קהלת, עזרא, נחמיה. נפטר בשנת 1977 כשהיה בעיצומה של העבודה על פירוש ספר משלי בסדרת דעת מקרא (הושלם על ידי יהודה קיל).

החברה לחקר המקרא הוציאה לכבודו ספר למלאות לו ששים וחמש שנה – "ספר זר-כבוד" ירושלים, תשכ"ח.

בתרצ"ח התחתן עם בתיה בת ר' צבי ביקל.

## מספריו
* עזרא ונחמיה מפורשים, הוצאת ראובן מס, ירושלים תש"ט
* חגי זכריה ומלאכי מפורשים, הוצאת קריית ספר, תשי"ז

## לקריאה נוספת
* 
* 
* 

## קישורים חיצוניים
* 
* 
* 
* 
* 

קטגוריה:פרשני מקרא בעת החדשה
קטגוריה:יוצרי פירוש דעת מקרא
קטגוריה:יהודים גליציאנים
קטגוריה:אנשי העלייה החמישית
קטגוריה:סגל בית הספר הריאלי
קטגוריה:חוקרי מקרא ישראלים
קטגוריה:סגל אוניברסיטת בר-אילן: תנ"ך
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1901
קטגוריה:ישראלים שנפטרו ב-1977
קלי טריפיוקה

**פיטר קלי טריפיוקה** (באנגלית: **Peter Kelly Tripucka**; נולד ב-16 בפברואר 1959) הוא כדורסלן עבר אמריקאי ששיחק בליגת ה-NBA בין השנים 1981–1991, בעמדות הסמול פורוורד והקלע. לאורך קריירת ה-NBA השתתף פעמיים במשחק האולסטאר, והעמיד ממוצעים של 17.2 נקודות, 3.8 ריבאונדים ו-3.0 אסיסטים למשחק.

## קריירת מכללות
טריפיוקה נולד בעיר גלן רידג' שבניו ג'רזי, ובין השנים 1977–1981 למד באוניברסיטת נוטרדאם. בעונתו הראשונה בקבוצת הכדורסל של האוניברסיטה שיתף פעולה עם שחקני ה-NBA לעתיד ביל למביר, אורלנדו וולרידג' וביל האנזליק, ולצידם הוביל את הקבוצה להישגה הטוב אי פעם – העפלה לשלב הפיינל פור בטורניר אליפות המכללות. במשחק חצי הגמר קלע טריפיוקה 12 נקודות באחוזי קליעה נמוכים (29.4%), וקבוצתו הפסידה לאוניברסיטת דיוק בתוצאה 86–90. בכל 3 העונות הבאות הוביל את קלעי קבוצתו עם כ-16.8 נקודות בממוצע למשחק, ובסיום כל אחת מהן נבחר לאחת מחמישיות העונה של ליגת המכללות ("Consensus All-American Team").

## קריירת משחק
### דטרויט פיסטונס
בדראפט ה-NBA 1981 נלקח טריפיוקה בבחירה ה-12, על ידי קבוצת דטרויט פיסטונס. כבר בעונת הרוקי שלו נבחר להשתתף במשחק האולסטאר של ה-NBA, לאחר שקלע 21.6 נקודות בממוצע למשחק. בסיום העונה נבחר לחמישיית הרוקיז של העונה, ואף סיים במקום השני בהצבעה לפרס רוקי העונה, אחרי הזוכה באק ויליאמס. בעונתו השנייה בדטרויט הוביל את קלעי קבוצתו עם 26.5 נקודות למשחק (שלישי ב-NBA), ובמהלכה קלע שיא מועדון של 56 נקודות בניצחון קבוצתו מול שיקגו בולס. בעונת  השתתף בשנית במשחק האולסטאר, והוביל את הפיסטונס, לצד אייזיאה תומאס וביל למביר, להעפלה ראשונה לפלייאוף מזה 7 עונות. בסדרת הפלייאוף הראשונה שלו הציג טריפיוקה יכולת מצוינת כשקלע 27.4 נקודות למשחק, אך קבוצתו הפסידה בתוצאה 2–3 לניו יורק ניקס, בהובלתו של ברנרד קינג (42.6 נקודות למשחק בסדרה). בשתי העונות הבאות התבססה דטרויט כאחת הקבוצות המובילות באזור המזרחי, אך לא הצליחה לעבור את שלב הפלייאוף השני. ב-5 עונותיו במדי הפיסטונס רשם טריפיוקה ממוצעים כוללים של 21.6 נקודות, 4.5 ריבאונדים ו-3.2 אסיסטים למשחק.

### יוטה ג'אז
לקראת עונת  הועבר טריפיוקה בטרייד ליוטה ג'אז, יחד עם קנט בנסון, בתמורה לאדריאן דאנטלי. בשתי עונותיו ביוטה מיעט לקבל דקות משחק, ותרם 9.1 נקודות למשחק בלבד.

### שארלוט הורנטס
בקיץ 1988 נשלח טריפיוקה בטרייד לשארלוט הורנטס, לקראת עונת הבכורה שלה ב-NBA. באותה עונה חזר להיות שחקן מוביל, כשהוליך את קלעי ההורנטס עם 22.6 נקודות למשחק, אך קבוצתו סיימה במקום האחרון באזור המזרחי עם מאזן ניצחונות 20–62. בשתי העונות העוקבות נחלשה תפוקתו בהדרגה, ובסיום עונת  פרש ממשחק ב-NBA.

### לימוז'
בעונת 1991/1992 שיחק עבור קבוצת לימוז', אשר השתתפה בליגת העל הצרפתית ובגביע ספורטה. בסיום אותה עונה הודיע על פרישה ממשחק, בגיל 33.

## לאחר הפרישה
בין השנים 1993–2001 שימש כפרשן של משחקי דטרויט פיסטונס ברשת טלוויזיה מקומית, ובין השנים 2003–2005 מילא תפקיד דומה עבור ניו ג'רזי נטס. בשנת 2008 הצטרף לצוות השידור של ניו יורק ניקס במדיסון סקוור גארדן, שם עבד לצד גאס ג'ונסון ומייק ברין עד שנת 2012.

## קישורים חיצוניים

## ביאורים

## הערות שוליים

קטגוריה:אמריקאים ילידי ניו ג'רזי
קטגוריה:ניו ג'רזי: כדורסלנים
קטגוריה:כדורסלנים אמריקאים
קטגוריה:כדורסלני אוניברסיטת נוטרדאם
קטגוריה:בחירות דראפט של דטרויט פיסטונס
קטגוריה:כדורסלני יוטה ג'אז
קטגוריה:כדורסלני שארלוט הורנטס
קטגוריה:כדורסלני לימוז'
קטגוריה:פרשני כדורסל אמריקאים
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1959
הבנה

**הבנה** היא תהליך קוגניטיבי שקשור לאובייקט  מופשט  או פיזי, כגון אדם, מצב, או מסר , אשר אדם מסוגל לחשוב עליהם, ולהשתמש במושגים כדי להתמודד כראוי עם אותו אובייקט.

הבנה היא תהליך מציאת היחס בין היודע לבין אובייקט ההבנה. הבנה מרמזת על היכולות והנטיות ביחס לאובייקט של ידיעה, אשר מספיקה כדי לתמוך בהתנהגות אינטליגנטית.

**הבנה** היא ניסוח מרכיבי סוגיה, קשר לוגי והיררכי ביניהם, שמאפשר חיזוי תוצאה אפשרית בהינתן תמהיל מרכיבים דומה.

הבנה לעיתים קרובות, אם כי לא תמיד, קשורה ללמידת מושגים ותפיסות, ולפעמים גם לתאוריה או לתאוריות הקשורות למושגים האלה.

## דוגמאות להבנה
# אדם מבין את מזג אוויר אם הוא מסוגל לחזות (למשל אם יהיה מאוד מעונן, או גשום), או לספק הסבר של כמה תכונות שלהם, וכו'.
# פסיכיאטר מבין חרדות של אדם אחר, אם הוא מכיר את החרדות של אותו אדם, הסיבות שלהם, והוא יכול לתת עצות שימושיות כיצד להתמודד עם החרדה.
# אדם מבין חלק של הנמקה  או של טיעון, אם הוא יכול במודע לשחזר את תוכן המידע המועבר במסר.
# אדם מבין את שפה עד לרמה שיכול לשחזר את תוכן המידע שנמסר לו על ידי מגוון רחב של מסרים מדוברים או מסרים כתובים בשפה זו.

## הבנה רדודה ועמוקה
אדם שיש לו הבנה מתוחכמת יותר, יכולת חיזוי מדויקת יותר, או הבנה המאפשרת לו לספק הסברים שאחרים בדרך כלל מחשיבים אותם כטובים יותר, נחשב כמי שיש לו הבנה "עמוקה". לעומת זאת, אדם שיש לו הבנה מוגבלת יותר נחשב כמי שיש לו הבנה "רדודה". עם זאת, עומק ההבנה הנדרשת כדי להיות להשתתף בעיסוק או בפעילות עשויים להיות שונים במידה ניכרת.

## ראו גם
* הבנה חברתית רגשית בגיל הרך
* הבנת הנקרא

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אינטליגנציה
קטגוריה:קוגניציה
קטגוריה:דפים עם תרגומים שלא נסקרו
קטגוריה:למידה
קטגוריה:ידע
קטגוריה:מושגים בתורת ההכרה
איוואן ניפונטוב

**איוואן ויטאלייביץ' ניפונטוב** (ברוסית: **Иван Витальевич Нифонтов**; נולד ב-5 ביוני 1987) הוא ג'ודוקא רוסי אשר מתחרה בקטגוריית המשקל עד 81 ק"ג.
## קריירה
ניפונטוב התחרה במשחקים האולימפיים בלונדון 2012 וזכה במדליית הארד בקטגוריית המשקל עד 81 ק"ג.

ניפונטוב מחזיק בשתי מדליות מאליפויות העולם, מדליית זהב (2009) ומדליית ארד (2014). באליפויות אירופה הוא זכה בשתי מדליות, מדליית זהב (2009) ומדליית כסף (2015).

במהלך הקריירה זכה ניפונטוב במדליות רבות בטורנירים מהסבב העולמי וביניהן מדליות זהב מטורנירי הגראנד סלאם במוסקבה וריו דה ז'ניירו.

## זכיות בתחרויות מהסבב העולמי

## קישורים חיצוניים

## הערות שוליים

קטגוריה:ג'ודוקא רוסים
קטגוריה:אלופי עולם בג'ודו
קטגוריה:אלופי אירופה בג'ודו
קטגוריה:ג'ודוקא באולימפיאדת לונדון (2012)
קטגוריה:רוסים שנולדו ב-1987
קאפובאר

**קאפובאר** (בהונגרית: **Kapuvár**, ביידיש: **קאפאוואר**) היא עיירה במחוז גיור-מושון-שופרון, הונגריה, בת כ-10,000 תושבים, השוכנת ליד הגבול עם אוסטריה.

## קהילה יהודית
ההתיישבות היהודית החלה בתחילת המאה ה-18 ובתחילת המאה ה-19 נודע הכפר כמשווק תוצרת חקלאית למדינה השכנה אוסטריה בעיקר טבק.

בשנת 1897 הצטרפה הקהילה היהודית לזרם האורתודוקסי ואף הוקמו בית כנסת, בית ספר עממי, תלמוד תורה וישיבה, הכל על מגרש שנתרם בידי הרוזן אסטרהאזי. בשנת 1933 החלה להתקיים בקהילה פעילות ציונית. במפקד אוכלוסין משנת 1941 מנתה הקהילה 438 יהודים.

במרץ 1944 עם כניסת הצבא הגרמני להונגריה, הגיעה לעיר משלחת שנשלחה בידי אדולף אייכמן אשר הפקיעה את רכוש היהודים. במאי של אותה שנה הוקם גטו אליו רוכזו יהודי העיר והסביבה ואלו הועברו ביוני לגטו בשופרון וב-5 ביולי נשלחו למחנה ההשמדה לאושוויץ.

לאחר מלחמת העולם השנייה חזרו לעיר כמאה ניצולים יהודים אשר חידשו את הקהילה היהודית במקום והקימו אנדרטה לזכר הנספים בשואה. עד שנת 1956 כיהן רב בקהילה ואף פעל תלמוד תורה, אך באותה שנה, לאחר המרד ההונגרי במשטר הקומוניסטי, עלו רוב יהודי קאפובאר לישראל.

## ילידי המקום
* **[[אדן בודור]]** (במקור **קראוס**, 1882–1927) היה ספורטאי, זוכה מדליית ארד אולימפית (לונדון 1908) 
* **[[אטילה אברהם|אטילה אבּרהם]]** (1967) אלוף אולימפי בקיאקים.

## לקריאה נוספת
*קאפובאר בפנקס הקהילות הונגריה, עמוד 471-472
*קאפובאר, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 356. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
* הקהילה היהודית בקאפובאר באתר בית התפוצות
* 
* ריאיון עם ניצולי קאפובאר בהונגרית
* 

## הערות שוליים

קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
קטגוריה:גטאות בהונגריה
Heartbreaker (שיר של מריה קארי)

**Heartbreaker** (בעברית: **שובר לבבות**) הוא סינגל של הזמרת מריה קארי בשיתוף ג'יי זי מתוך אלבומה Rainbow. הוא יצא לאור ב-21 בספטמבר 1999, על ידי חברת התקליטים קולומביה רקורדס כסינגל הראשון מהאלבום.

השיר הגיע למקום הראשון במצעד הבילבורד הוט 100.

## רקע וכתיבה
השיר נכתב על ידי קארי עצמה וג'יי זי והופק על ידי קארי עצמה ודי ג'יי קלו. השיר מסמפל את השיר "Attack of the Name Game" של הזמרת סטייסי לטיסאו ובכך גם הכותבים של השיר הזה קיבלו קרדיט בכתיבת השיר.

בדומה לשירים מהאלבום הקודם שלה גם בשיר הזה מריה ממשיכה בקו ההיפ-הופ וה-R&B בו השתמשה גם בשירים באלבומה הקודם. בשל כך מריה החלה לשלב ראפרים בשירים שלה לדוגמת השיר הזה. מבחינה לירית השיר מדבר על בחורה שחוזרת כל פעם מחדש לבן זוגה אף על פי שהוא ממשיך לשבור לה את הלב.

## ביקורת והצלחה
השיר זכה לביקורות מעורבות ממבקרי המוזיקה שטענו כי השיר אינו מקורי או חדשני ואינו מסמל צעד יצירתי קדימה והרבה טענו כי הוא נשמע דומה למדי לשירה "Fantasy" בשל המספולים מתוכו. השיר זכה להצלחה מסחרית רבה, בארצות הברית הוא הגיע למקום ה-1 ובכך הפך לשיר ה-14 שלה לעשות זאת.

בקנדה השיר גם זכה להצלחה רבה וגם הגיע למקום ה-1 במדינה וכנ"ל בניו זילנד. בנוסף השיר נכנס לחמישייה הפותחת במדינות רבות ביניהם בצרפת ובריטניה. במצעד האירופאי הכללי הוא נכנס למקום ה-4 ובאוסטרליה גם זכה להצלחה רבה כאשר הגיע למקום ה-10.

## וידאו קליפ וקידום
על מנת לקדם את השיר ביצעה אותו קארי בתוכניות טלוויזיה ובסיבובי הופעות שלה. הקליפ לשיר בבימויו של ברט רטנר נחשב לאחד מהקליפים היקרים ביותר אי פעם כאשר עלותו הגיע ל-2.5 מיליון דולר. בקליפ נראית קארי הולכת לקולנוע עם חברותיה שם היא רואה את בן זוגה (אותו מגלם ג'רי אוקונל) עם אישה אחרת (אותה מגלמת קארי עצמה גם על ידי דמות האלטר אגו שלה ביאנקה).

לאחר מכן השתיים מתעמתות אחת עם השנייה פיזית. בשל התחייבויות קודמות ג'יי זי לא היה יכול להופיע בסרטון ובמקום זאת הופיעה קריקטורה שלו. הקליפ היה בהשראת מספר סרטים ביניהם "גריז" ו-"הדרקון".

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מריה קארי
קטגוריה:שירי ג'יי-זי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:וידאו קליפים שבוימו על ידי דיאן מרטל
קטגוריה:וידאו קליפים שבוימו על ידי ברט ראטנר
קטגוריה:שירים על כאב לב
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים הקנדי
קטגוריה:שירי פלטינה כפולה בארצות הברית
קטגוריה:סינגלים בהוצאת קולומביה רקורדס
דנטה לאטס

**דנטה לאטס** (או: דאנטה לאטס)  (באיטלקית: **Dante Lattes**; 1876–1965) היה רב, עיתונאי פובליציסט ועורך יהודי-איטלקי, איש-ציבור ומחנך. מנציגיה הבולטים של הקהילה היהודית האיטלקית.

## פעילותו העיתונאית
משנת 1897 ואילך עבד כעיתונאי "Corriere Israelitico" בטריאסטה, ונתמנה לעורך העיתון בשנת 1903. בפיקוחו, התמקד העיתון "קורייר ישראל" בתנועה הציונית ובתרבות היהודית של יהודי איטליה, וכלל דיונים במחקר בהיסטוריה ובפילוסופיה יהודית. 
לאטס (ביחד עם Alfonso Pacifici) ייסד (בפירנצה בשנת 1916) את השבועון "Israel". בשנת 1922 ייסד את הירחון "Israel Review" ונשאר עורכו עד פטירתו.

## הפצת הגות ציונית באיטליה
לאטס היה פעיל מרכזי של התנועה הציונית  באיטליה. מאז שנת 1918 היה מזכיר הפדרציה הציונית באיטליה.

הוא תמך בחינוך יהודי המבוסס על שילוב בין תרבות ההומניזם האיטלקי ומורשת ההגות היהודית.
לאטס עמד בקשר עם אחד העם, יוסף קלוזנר, ישראל זנגוויל, והכיר את יצירתם הספרותית של אדמון פלג ושל הקלאסיקונים הגדולים של ספרות היידיש המודרנית. הוא תרגם לאיטלקית מתוך כתביהם של הוגי וסופרי דור התחייה הלאומית היהודית והתנועה הציונית: אחד העם, משה הס, יהודה לייב פינסקר, חיים נחמן ביאליק, מרטין בובר. 
לאטס לימד עברית שפה וספרות במכון לשפות המזרח (Institute of Oriental Languages) ברומא. בשנת 1939, בעקבות עליית הפאשיזם, עקר לארץ ישראל עם משפחתו, אך בתום המלחמה, חזר לאיטליה בשנת 1946, ייסד וניהל ברומא את מרכז התרבות היהודית מטעם איגוד הקהילות.

## בהנהגת הקהילה היהודית באיטליה
לאטס למד בבית המדרש היהודי של אליהו בן-אמוזג (Benamozegh) בליוורנו. משנת 1933 שימש  במועצת המנהלים של איגוד הקהילות היהודיות של איטליה, ובשנת 1936 היה אחד המייסדים של ארגון הקונגרס היהודי העולמי בז'נבה. בין השנים 1952-1956 שימש סגן נשיא איגוד הקהילות היהודיות באיטליה. לאטס היה מנהל הסמינר לרבנים באיטליה.

## כתביו
***סיפורה של היהדות** (1923)
***הציונות** (1928) 
***אני מאמין של פילוסוף יהודי** : על אליהו בן-אמוזג / דברי הקדמה – ד.ב. בקי (ירושלים : הוצאת הספרים הארץ-ישראלית, תש״ג)
*פירושים על התורה, הנביאים, תהילים. ועל פרקי אבות.
באמצעות כתביו, הפך לאטס למורה ומדריך לשלושה דורות של יהודים באיטליה, אבל ממרחק השנים דומה כי מורשתו לא זכתה להכרה רבה על ידי הממסד היהודי האיטלקי.

## קישורים חיצוניים

* 
* 
* 

## הערות שוליים

קטגוריה:מתרגמים לאיטלקית
קטגוריה:פרשני מקרא בעת החדשה
קטגוריה:יהודים איטלקים
קטגוריה:עיתונאים איטלקים
קטגוריה:איטלקים שנולדו ב-1876
קטגוריה:נפטרים ב-1965
אלקו ואן דר חייסט

**אלקו ואן דר חֶייסט** (בהולנדית: **Elco van der Geest**; נולד ב-4 במאי 1979) הוא ג'ודוקא עבר בלגי יליד הולנד אשר התחרה בקטגוריית המשקל עד 100 ק"ג. ואן דר חייסט ייצג בתחילת הקריירה את הולנד ובשנת 2009 עבר לייצג את בלגיה.

ואן דר חייסט התחרה פעמיים במשחקים האולימפיים בשנים 2004 ו-2012. באתונה 2004 הוא סיים במקום החמישי לאחר שהפסיד בקרב על מדליית הארד לאריק זאבי הישראלי.

ואן דר חייסט מחזיק בארבע מדליות מאליפויות אירופה, שתי מדליות זהב (2002 ו-2010), מדליית כסף (2003) ומדליית ארד (2001).

אלקו הוא בנו של מאמן הג'ודו קור ואן דר חייסט ואחיו של הג'ודוקא המצליח דניס ואן דר חייסט.

## הישגים בטורנירים בסבב העולמי

## קישורים חיצוניים

## הערות שוליים

קטגוריה:ג'ודוקא הולנדים
קטגוריה:אלופי אירופה בג'ודו
קטגוריה:ג'ודוקא באולימפיאדת אתונה (2004)
קטגוריה:ג'ודוקא באולימפיאדת לונדון (2012)
קטגוריה:ג'ודוקא בלגים
קטגוריה:הולנדים שנולדו ב-1979
איר'נה לארה סילבה

**איר'נה לארה סילבה** (בספרדית: **ire'ne lara silva**; נולדה ב-1975) היא פמיניסטית צ'יקנה, משוררת וסופרת מאוסטין, טקסס.

## תחילת דרכה
סילבה, אשר אימצה את הפרקטיקה של איות שמה רק באותיות קטנות, גדלה בעמק ריו גראנדה בדרום טקסס. הוריה היו פועלים חקלאיים מהגרים, והיא בילתה שנים רבות עם המשפחה שלה נעה מדרום טקסס לאוקלהומה לניו מקסיקו לצפון טקסס ובחזרה לדרום טקסס.

## קריירת כתיבה
סילבה חיברה שלושה ספרונים (chapbooks, סוג של ספר-חוברת) של שירה, שני ספרי שירה באורך מלא, ואוסף סיפורים קצרים. העבודה שלה מופיעה בכתבי עת שונים כולל *Acentos Review*, *Pilgrimage*, ו-*Yellow Medicine Review* וכן ביותר מ-50 אנתולוגיות, כולל *Improbable Worlds: An Anthology of Texas and Louisiana Poets* ו-*The Weight of Addition: An Anthology of Texas Poetry.*

ספר שיריה האחרון *blood sugar canto*, יצא ב-2016, וספר שיריה *CUICACALLI/House of Song* ייצא במרץ 2019. ב-2017 ערכה סילבה, בשיתוף עם דן ורה, את אתנולוגיית השירה *IMANIMAN-Poets Writing in the Anzalduan Borderlands*, במחווה לעבודתה של גלוריה אנזלדואה, ובו נלקטו עבודות מ-54 משוררות ומשוררים. המילה "*IMANIMAN*" פירושה "נשמתם" בשפת הנהאוטל, והתורמים לעבודה בוחנים ביצירותיהם את המשמעויות של שינוי ומעבר בגבול, הפיזי והנפשי.

## פרסים
אוסף השירים הראשון של סילבה באורך מלא, *furia,* זכה בציון לשבח עבור בפרס הספר הלטינו הבינלאומי לשנת 2011. אוסף סיפוריה הקצרים *flesh to bone* זכה בפרס פרמיו אזטלאן לספרות בשנת 2013, והיה מועמד באותה השנה ברשימה הקצרה לפרס מטעם קרן חדר משלה, פרס מתת החופש, וכן היה בגמר לספר השנה של *ForeWard Review* לסיפורת רב-תרבותית.

סילבה זכתה בשנת 2014 בפרס אלפרדו סיסנרוס דל מוסרי, וב-2008 בפרס מילאגרו על שם גלוריה אנזלדואה. סילבה היא עמיתה מייסדת של כנס הסופרים CantoMundo.

מ-2004 ל-2008, סילבה הייתה הרכזת המנהלת של סדנת הכתיבה מקונדו היוקרתית, אשר נוסדה על ידי סנדרה סיסנרוס. היא גם הייתה מנהלת-שותפה של פסטיבל הספרת פלור דה נופאל.

## עבודות
### שירה

* *ani'mal*, La Loba Press, (2001), reprinted Axoquentlatoa Press, (2010)
* *INDíGENA*, La Loba Press, (2001), reprinted Axoquentlatoa Press, (2010)
* *furia*, London: Mouthfeel Press, (2010)
* *Enduring Azucares*, Little Rock: Sibling Rivalry Press, (2015)
* *blood sugar canto*, Hilo: Saddle Road Press (2016)
* CUICACALLI/House of Song–Forthcoming March 15, 2019

### סיפורים קצרים

* *flesh to bone*, San Francisco: Aunt Lute Books, (2013)

### עריכה

* , with Dan Vera and an introduction by United States Poet Laureate Juan Felipe Herrera


## קישורים חיצוניים
* 


* Author page at Poets &amp; Writers
* Interview with the ire'ne lara silva on Poetry Foundation blog


## הערות שוליים

קטגוריה:משוררות להט"ביות אמריקאיות
קטגוריה:משוררים להט"בים אמריקאים
קטגוריה:פמיניסטיות צ'יקנה
קטגוריה:אמריקאיות ממוצא מקסיקני
קטגוריה:סופרות אמריקאיות
קטגוריה:סופרים אמריקאים
קטגוריה:משוררות אמריקאיות
קטגוריה:משוררים אמריקאים
קטגוריה:אמריקאים ממוצא מקסיקני
קטגוריה:אמריקאיות שנולדו ב-1975
קטגוריה:אמריקאים שנולדו ב-1975
הבחירות לסנאט של ארצות הברית בדלאוור (1972)

**הבחירות לסנאט של ארצות הברית בדלאוור 1972** (באנגלית: ) התקיימו ב-7 בנובמבר 1972. ג'יימס קיילב בוגס, הסנאטור הרפובליקני המכהן של דלאוור התמודד לתקופת כהונה שלישית בסנאט של ארצות הברית. בוגס התמודד מול ג'ו ביידן, אז חבר מועצת מחוז ניו קאסל. אף על פי שהסנאטור בוגס היה צפוי לזכות בקלות בקדנציה שלישית ולגבור על ביידן, היו בחירות אלו הצמודות ביותר בכל מערכת הבחירות לסנאט של ארצות הברית ב-1972, וביידן ניצח את בוגס בקושי אחרי שזכה בקצת יותר מ-3,000 קולות, וזכה בכהונתו הראשונה מתוך שבע תקופות כהונה נוספות בהן יזכה בעתיד.

## סקירה כללית
הסנאטור הרפובליקני המכהן והוותיק, ג'יימס קיילב בוגס, שקל לפרוש מהחיים הפוליטיים אחרי קריירה עשירה שכללה את מושלות דלאוור וייצוגה בבית הנבחרים של ארצות הברית, ובאותה תקופה עלו השערות לפיהם חבר בית הנבחרים פיט דו פונט וראש עיריית וילמינגטון הארי האסקל הבן יתמודדו זה מול זה במאבק מלוכלך ועיקש. כדי למנוע זאת, נשיא ארצות הברית ריצ'רד ניקסון עזר לשכנע את בוגס להתמודד מחדש בהבטחה לתמיכה מלאה מהמפלגה הרפובליקנית.

אף אחד אחר במפלגה הדמוקרטית מלבד ג'ו ביידן, אז חבר מועצת מחוז ניו קאסל, לא רצה להתמודד נגד בוגס. למסע הבחירות של ביידן לא היה כמעט כסף ודומה היה שלא היה לו שום סיכוי לגבור עליו. מסע הבחירות נוהל בידי אחותו, ולרי ביידן אוונס (שתמשיך לנהל גם את מסעות הבחירות שלו בעתיד), אויש בסגל של בני משפחתו האחרים, ועיקר פרסומו היה בעיתון ולא בשלטי חוצות, עלונים ומודעות. ביידן קיבל סיוע כלשהו מהסתדרות העובדים האמריקאית AFL-CIO וממפרסם הסקרים הדמוקרטי פטריק קאדל. סוגיות הקמפיין של ביידן התמקדו בנסיגה מווייטנאם, סביבתנות, זכויות אזרח, תחבורה ציבורית, מיסוי הוגן, טיפולים רפואיים וחוסר שביעות הרצון של הציבור מהפוליטיקאים הנוכחיים.

במהלך הקיץ פיגר ביידן בכמעט 30% אחרי בוגס, אם כי רמת האנרגיה שלו, משפחתו הצעירה והמושכת, ויכולתו להתחבר לרגשות הבוחרים, העניקו לביידן - שהחל להתרומם בסקרים - יתרון על פני בוגס שכבר הכין עצמו לפרישה. בסופו של דבר, ביידן זכה בבחירות שהתקיימו ב-7 בנובמבר 1972 בפער של 3,162 קולות.

בזמן הבחירות, גילו של ביידן היה קצת פחות מ-30 שנה. משום שגיל 30 הוא הגיל המינימלי לסנאטור בסנאט של ארצות הברית לפי חוקת ארצות הברית, ביידן הושבע לתפקידו כסנאטור אחרי שב-20 בנובמבר 1972 מלאו לו 30, בזמן שהקונגרס של ארצות הברית התכנס ב-3 בינואר 1973. לאחר בחירתו הוא הפך לסנאטור השישי בצעירותו בהיסטוריה של ארצות הברית.

## קישורים חיצוניים

## הערות שוליים

קטגוריה:1972 בארצות הברית
קטגוריה:הסנאט של ארצות הברית
קטגוריה:דלאוור
קטגוריה:ג'ו ביידן
קטגוריה:בחירות לסנאט של ארצות הברית
קטגוריה:1972 בפוליטיקה
מרגוט פונטיין

דיים **מרגוט פונטיין** (באנגלית: **Dame Margot Fonteyn** DBA; 18 במאי 1919 – 12 בפברואר 1991; נולדה בשם **מרגרט אוולין הוקמן**) הייתה בלרינה אנגליה. היא עשתה את כל שנות הקריירה שלה כרקדנית עם הבלט המלכותי (לשעבר להקת תיאטרון סדלר'ס ולס) ועם הזמן מינתה אותה המלכה אליזבת השנייה  לפרימה בלרינה אסולוטה של הלהקה.

## חייה
מרגוט פונטיין החלה ללמוד בלט בגיל ארבע, באנגליה ואחר כך בסין, לשם נשלח אביה במסגרת עבודתו. בשאנגחאי למדה אצל ג'ורג' גונצ'רוב, והקשר עמו תרם לעניינה המתמשך בבלט הרוסי. כאשר חזרה לאנגליה בגיל 14, הזמינה אותה נינט דה ולואה להצטרף לבית הספר לבלט ויק-ולס. היא הייתה מחליפתה של אליסיה מרקובה כפרימה בלרינה של הלהקה בשנת 1935. כוריאוגרף הוויק-ולס, סר פרדריק אשטון, כתב תפקידים רבים מספור לפונטיין ולבן-זוגה, רוברט הלפמן, שעמו רקדה משנות ה-30 עד שנות ה-40.
ממוזער|שמאל|פונטיין והלפמן ב"יפהפייה הנרדמת", בסיור של סדלר'ס ולס בארצות הברית ב-1950

ב-1946 נכנסה הלהקה, ששמה שונה ל"בלט סדלר-ולס", אל בית האופרה המלכותית, קובנט גארדן, שם היה בן-זוגה התדיר ביותר במשך העשור הבא מייקל סומס. הופעתה ב"היפהפייה הנרדמת" של צ'ייקובסקי  הייתה לנקודת ציון הן לפונטיין והן ללהקה, אבל היא עשתה לה שם גם בבלטים שיצר אשטון, בהם "וריאציות סימפוניות", "סינדרלה", "דפניס וכלואה", "אונדין" ו"סילביה". בשנת 1949, יצאה בראש הלהקה למסע הופעות בארצות הברית והייתה לאישיות בינלאומית. לפני מלחמת העולם השנייה ואחריה, הופיעה פונטיין בשידורי טלוויזיה של הופעות בלט בבריטניה. ובראשית שנות ה-50 הופיעה בתוכניתו של אד סאליבן, הופעה שהעלתה את קרנו של המחול בארצות הברית.

ב-1955 נישאה לפוליטיקאי הפנמי רוברטו אריאס, והופיעה בהפקת צבע חיה של "היפהפייה הנרדמת" בשידור של NBC. כעבור שלוש שנים רקדה עם סומס בעיבוד לטלוויזיה של ה-BBC ל"מפצח האגוזים". הודות לתהילתה הבינלאומית ולבקשות רבות של סוכני אמנים, ניאות הבלט המלכותי בשנת 1959 לאפשר לפונטיין להיות לרקדנית עצמאית.

### עם נורייב
ב-1961, כשפונטיין שקלה לפרוש מן הריקוד, ערק רודולף נורייב מבלט קירוב כשהופיע בפריז. פונטיין, שנרתעה אומנם מלהיות לבת-זוגו הקבועה בגלל ההבדל של 19 שנים ביניהם, רקדה עמו בהופעת הבכורה שלו בבלט המלכותי בז'יזל, ב-21 בפברואר 1962. הצמד היה בן לילה לסנסציה בינלאומית, כשכל אחד מהם דוחף את השני לתת את המיטב שבו. הם נודעו בעיקר בביצועיהם הקלאסיים ליצירות כגון "Le Corsaire Pas de Deux", "הסילפידה", "הביידרה", "אגם הברבורים" ו"ריימונדה", שבהן אימץ נורייב לא פעם כוריאוגרפיות שנועדו להבליט במיוחד את כשרונותיהם. הצמד הופיע בבכורת "מרגריט וארמאן" של אשטון, בכוריאוגרפיה שנכתבה במיוחד בשבילם, וצוין לשבח על הביצוע בתפקידים הראשיים ב"רומיאו ויוליה" של סר קנת מקמילן.

### פרישה ומוות
בשנה שלאחריה, נורה בעלה של פונטיין בניסיון התנקשות, ונשאר משותק מן הצוואר ומטה, מצב שהצריך טיפול תמידי לשארית חייו. ב-1972 פרשה פונטיין למחצה, אם כי המשיכה לרקוד מדי פעם עד סוף העשור. ב-1979 חגג לה הבלט המלכותי והכריז רשמית על מינויה ל"פרימה בלרינה אסולוטה" של הלהקה. היא פרשה לפנמה, שם בילתה את זמנה בכתיבת ספרים, גידול בקר וטיפול בבעלה. היא מתה מסרטן השחלות בדיוק 29 שנים לאחר הופעת הבכורה שלה עם נורייב ב"ז'יזל".

## קישורים חיצוניים

* 
* 

* 

## הערות שוליים

קטגוריה:רקדניות אנגליות
קטגוריה:בלרינות
קטגוריה:רקדניות בלט
קטגוריה:פרימה בלרינות
קטגוריה:פרימה בלרינה אסולוטה
קטגוריה:בריטיות שנולדו ב-1919
קטגוריה:בריטים שנולדו ב-1919
קטגוריה:בריטיות שנפטרו ב-1991
קטגוריה:בריטים שנפטרו ב-1991
קטגוריה:מונצחים בשלט כחול של ארגון המורשת האנגלית
The Education of Shelby Knox

***The Education of Shelby Knox*** (בתרגום חופשי: **חינוכה של שלבי נוקס**) הוא סרט תיעודי אמריקאי משנת 2005, המספר על התבגרותה של הפעילה פמיניסטית שלבי נוקס, נערה שמצטרפת לקמפיין מקיף עלחינוך מיני בבתי ספר בלובוק, טקסס. הסרט היה בחירה רשמית של פסטיבל הסרטים סאנדנס לשנת 2005 ושודר ברשת PBS. הוא בוים והופק על ידי מריון ליפשוץ ורוז רוזנבלט.

## תקציר
בלאבק יש את אחד השיעורים הגבוהים ביותר של היריון בגיל נעורים וכן של מחלות מין בארצות הברית, אשר ה"פתרון" הנבחר לבעיה בבתי הספר הוא חינוך קפדני להתנזרות ממין, ומטיף שמרן אשר דוחק בנוער להתחייב להתנזרות עד הנישואים.

שלבי נוקס היא נערה בפטיסטית דתייה שמצטרף לוועדת הנוער של לאבק, קבוצה של תלמידי תיכון המייצגים את קול הנוער במועצת העיר. כשבני הנוער מתעמתים עם משבר הבריאות המינית בלאבק ומשיקים קמפיין מקיף לחינוך מיני, נוקס משליכה את עצמה לתוך הקרב בלהט מיסיונרי, ונאבקת ליישר את אמונותיה הפוליטיות החדשות עם השקפתה הדתית-שמרנית. כאשר הקמפיין מתרחב לכלול מאבק ליצירת ברית בין התלמידים הגאים והסטרייטים, נוקס מוצאת את עצמה בעימות עם משפחתה ואיש הדת שלה.

## פרסים
הסרט זכה במספר פרסים, ביניהם:
* 2005 – פסטיבל הסרטים (מצוינות בצילום קולנועי, בקטגוריה התיעודית)
* 2005 – פסטיבל הסרטים SXSW (פרס הקהל)
* 2005 – פסטיבל הסרטים של עמק סונומה (פרס חבר השופטים)
* 2005 – פסטיבל הסרטים הגאה של מיאמי (פרס חבר השופטים, הסרט התיעודי הטוב ביותר)
* 2005 – פסטיבל הסרטים הדוקומנטריים Full Frame (פרס הקהל)
* 2005 – Council on Foundations (פרס הנרי המפטון למצוינות בקולנוע ומדיה דיגיטלית)
* 2005 – פסטיבל הסרטים Reel Pride של פרזנו (פרס הקהל, הסרט הטוב ביותר)

## שלבי נוקס בתקשורת
האלבום של דיקסי צ'יקס משנת 2006 *[[Taking the Long Way]]* כולל רצועה שכותרת "Lubbock or Leave It", המבוסס על הסרט. כשהשיר יצא, חברת הלהקה אמילי רוביסון אמרה לעיתונות: "ראינו סרט תיעודי בשם *The Education of Shelby Knox*, אשר היה על נערה שנאבקת למען לימוד חינוך מיני בבתי הספר. בלאבק יש את אחד השיעורים הגבוהים ביותר של היריון בגיל הנעורים ושל מחלות מין, כך שזה באמת מראה מה קורה כאשר מסתירים את המידע הזה מאנשים." הסולנית נטלי מיינס, שהיא מלאבק, לאחר מכן הופיעה בתוכנית *[[VH1]] Storytellers* וסיפרה כיצד שאבה מניסיונה האישי בכתיבת השיר.

שלבי מכנה את עצמה מהפכנית פמיניסטית. נכון ל-2011, היא עבדה עבור change.org בתור מנהל התוכנית Organizing Women’s Rights (התארגנות לזכויות נשים). בנוסף, שלבי הוא בוועדה המייעצת של SPARK, מועצת המנהיגות יוזמת נשים וילדות של ITVS. היא גם כותבת בבלוג The Ms. Education of Shelby Knox, בו היא מביעה דעות על נושאים עכשוויים חמים. שלבי נוקס גם פעילה בטוויטר.

בסרט התיעודי משנת 2013, *How to Lose Your Virginity*, מופיעים סצנות מהסרט לצד ראיונות עם שלבי נוקס.


## קישורים חיצוניים
* 

* ''P.O.V.'' The Education of Shelby Knox - PBS' website dedicated to the film
* Women Make Movies

## הערות שוליים

קטגוריה:חינוך מיני
קטגוריה:טקסס: חינוך
קטגוריה:סרטי 2005
קטגוריה:סרטים באנגלית
קטגוריה:סרטים תיעודיים אמריקאיים
גווילם לי

**גווילם לי** (באנגלית: **Gwilym Lee**; נולד ב-24 בנובמבר 1983) הוא שחקן אנגלי. מוכר בעיקר מהופעותיו בסרטים "התייר", "שיר לג'ני" ו-"רפסודיה בוהמית", ובסדרות הטלוויזיה "ג'יימסטאון" (2017), ו"רציחות במידסומר".

## ביוגרפיה
לי נולד בבריסטול להורים ולשים, טום וסיינוון. יש לו שלושה אחים חורגים: גריינט, אוון וריהנון. בילדותו עברה המשפחה לסאטון קולדפיד שבברמינגהאם, אבל הוא מזדהה כוולשי. לי למד ספרות אנגלית באוניברסיטת קארדיף ודרמה בבית הספר גילדהול למוזיקה ודרמה. ב-2008 קיבל מדליית זהב על לימודיו בגילדהול. הוא מתגורר בלונדון.

### 1997–2011
כנער הצטרף לי ללהקת תיאטרון. בשנים 1997 ו-1998 כיכב בעיבוד טלוויזיוני של סדרת ספרי "Animal Ark". בגיל 16 החל להופיע במחזה "ריצ'רד השלישי" עם הלהקה השייקספירית המלכותית. ב-2011 הופיע לי בתפקיד ראשי בעונה האחרונה של הסדרה "צבא היבשה של נשים". הוא הופיע בתפקידי אורח בסדרות טלוויזיה כגון "אפר לאפר", "בשר טרי", "מונרו" ו"הנרי החמישי". ברדיו הופיע לי בדרמות "The Emerald Tiger", ו-"The Silver Turk" המבוססות על הסדרה "דוקטור הו", ובעיבוד לרומן "הים האכזר".

ב-2008 הוענק ללי פרס איאן צ'ארלסון על הופעתו במחזה "אדיפוס" בהפקת התיאטרון המלכותי הלאומי. ב-2009 גילם את לארטס לצדו של ג'וד לאו בהפקה של המחזה "המלט" בתיאטרון דונמאר וסט אנד.

ב-2011 זכה לי בפרס איאן צ'ארלסון על תפקידו בדמות אדגר בהפקה של המחזה "המלך ליר" בתיאטרון דונמאר ורהאוס.

### 2012–היום
ב-2012 כיכב לי בהפקה של טרפלגר סטודיוס למחזה "The Promise" מאת אלכסיי ארבוזוב.

בחג המולד 2013 החל לי להופיע בתפקיד סמל בילוש צ'ארלי נלסון, לצדו של פקד בילוש ברנבי, בעונה ה-16 של הסדרה "רציחות במידסומר", שכלל את הפרק המאה של הסדרה. בתחילת 2014 שיחק לי במחזה "ורסאי" בתיאטרון דונמאר ורהאוס.

באפריל 2016 פורסם שלי לא ישתתף בעונה ה-19 של "רציחות במידסומר". לי ציין בחשבון הטוויטר שלו שהוא יופיע בסדרה חדשה "ג'יימסטאון". ב-2018 גילם לי את דמותו של הגיטריסט בריאן מיי מלהקת קווין בסרט הביוגרפי "רפסודיה בוהמית", שהיה מועמד לפרס גילדת שחקני המסך בקטגוריית הופעה מצוינת של צוות שחקנים בסרט קולנוע.

## פילמוגרפיה
### קולנוע

### טלוויזיה

## תיאטרון

## משחקי וידאו

## קישורים חיצוניים

* גווילם לי באתר Hamilton Hodell Talent Management

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:שחקנים ילדים אנגלים
קטגוריה:בוגרי אוניברסיטת קארדיף
קטגוריה:בוגרי בית הספר גילדהול למוזיקה ודרמה
קטגוריה:אנגלים שנולדו ב-1983
סקדילוזאוריים

**סקדילוזאוריים** (שם מדעי: Scelidosauridae) היא משפחה של דינוזאורים מקבוצת התיראופורה שהיו קרובים לאנקילוזאורים ואולי היו אבותיהם. הם חיו בתחילת היורה לפני 197 עד 183 מיליון שנה והיו פרימיטיביים יחסית לבני קבוצת התיראופורה. הקבוצה תוארה ב-1839 בידי החוקר הבריטי תומאס הנרי האקסלי. המאובנים שלהם התגלו באנגליה, סין, באמריקה הצפונית (אריזונה) ואולי גם בפורטוגל.

הסקדילוזאוריים דמו מעט לאנקילוזאורוס וגם קצת לסטגוזאורוס אך היו קטנים יותר לא יותר מאורך של 4 מטרים, כנראה דו-רגליים והם ניזונו מצמחייה קרקעית בעזרת שיניים קטנות ובעזרת חלל בטן רחב בתוכו מעיים גדולות. המאפיין החשוב שלהם היה שכבת האוסטאודרם שכיסתה את גופם, פחות בנוקשות מהאנקילוזאורים אך יותר מאוכלי צמחים אחרים מתקופתם. מבנה זה אולי הרתיע טורפים גדולים כמו הצרטוזאורוס מלטרוף אותם. 

חלק מהחוקרים כיום רואים במשפחה קבוצה פרפילטית אך אחרים כמו מייקל בנטון (Michael Benton) עוד רואים בה (2004) קבוצה מונופילטית.

## סוגים
* *Bienosaurus*
* *Lusitanosaurus*?
* סקלידוזאורוס (*Scelidosaurus*)

## קישורים חיצוניים

* 

קטגוריה:בעלי חיים שתוארו ב-1870
קטגוריה:תיראופורה
קטגוריה:דינוזאורים שחיו ביורה תחתון
קטגוריה:טקסונים שתוארו בידי תומאס הנרי האקסלי
קטגוריה:מאובני טקסונים שתוארו ב-1839
מינמי

**מינמי** (שם מדעי: *Minmi*) הוא סוג של דינוזאור צמחוני מקבוצת האנקילואורים המשוריינים. הוא חי באוסטרליה של הקרטיקון התחתון לפני 113–119 מיליון שנה. מאובנים נוספים שנמצאו באזור ונחשבו לשייכים לסוג הועברו לסוג חדש - קנברזאורוס.

## מאפיינים
המינמי נמצא ב-1980 לצידם של דינוזאורים אוסטרלים כמו המוטבורזאורוס והיונק הקדום סטרופודון. משמשעות השם קשורה למעבר מינמי האוסטרלי ואולי ל-"min min", סוג של אור על-טבעי הנפוץ בפולקלור ומזכיר את אש השועל.

המינמי היה אנקילוזאור פרימיטיבי באורך משוער של 3 מטר ומשקל 600 קילוגרם. היה לו מבנה יותר מוגבה יחסית ואולי הוא הסתתר מתחת לסבכים כדי למנוע מטורפים לגלגל אותו על גבו ולחשוף את הבטן הרגישה. הוא היה בעל צלחות גדולות מתחת החוליות שכנראה נתמכו בגידים מסביב. עם זאת מכיוון שגידים לא משתמרים במאובנים אין לכך הוכחות והיו על כך מחלוקות בין כמה מדענים.

האנקילוזאור היה שונה משאר האנקילוזאורים והוא קרוב מעט לנודוזאוריים. בניגוד למרבית האנקילוזאורים הוא היה חי ביבשת גונדוונה והיה האנקילוזאור הדרומי ביותר שנמצא עד לגילוי האנטארקטופלטה.

## בתרבות
דינוזאור זה הופיע במשחק פארק היורה 3: בניית פארק.

## קישורים חיצוניים

*
קטגוריה:בעלי חיים שתוארו ב-1980
קטגוריה:טקסונים שתוארו בידי ראלף מולנר
קטגוריה:אנקילוזאוריה
קטגוריה:דינוזאורים שחיו בקרטיקון תחתון באוסטרליה
קטגוריה:מאובני טקסונים שתוארו ב-1980